Latvijas Nacionālais simfoniskais orķestris

**Latvijas Nacionālais simfoniskais orķestris** (LNSO) ir Latvijas simfoniskais orķestris, kas dibināts 1926. gadā.

LNSO darbība sešas reizes saņēmis Latvijas augstāko apbalvojumu klasiskās mūzikas jomā — Lielo mūzikas balvu (1993, 2009, 2012, 2013, 2016 un 2019).

Kopš 2013. gada novembra LNSO mākslinieciskais vadītājs un galvenais diriģents ir Andris Poga, kurš no 2021./2022. gada sezonas vadīs Stavangeres simfonisko orķestri Norvēģijā.

Starp iepriekšējiem orķestra mākslinieciskajiem vadītājiem bijuši arī Jānis Mediņš, Leonīds Vīgners, Edgars Tons, Vasilijs Sinaiskis (kopš 2017. gada — LNSO goda viesdiriģents), Olari Eltss un Karels Marks Šišons. Viesdiriģentu vidū — Arvīds Jansons, Mariss Jansons un Andris Nelsons, arī Vladimirs Fedosejevs, Valērijs Gergijevs, Nēme Jervi, Pāvo Jervi, Kirils Kondrašins, Kurts Mazurs, Kšištofs Pendereckis, Genādijs Roždestvenskis, Jevgēņijs Svetlanovs, Jurijs Simonovs un citi.

LNSO uzstājies Frankfurtes *[[Alte Oper]],* Parīzes filharmonijā un Elizejas lauku teātrī, Eksanprovansas Lielajā teātrī un daudzās citās Eiropā koncertzālēs. Orķestris piedalījies Francijas, Vācijas un Šveices klasiskās mūzikas festivālos, kā arī Bratislavas mūzikas festivālā. LNSO sadarbības partneri bijuši vijolniece Baiba Skride, čellists Aleksandrs Kņazevs, pianisti Nikolass Angeličs un Boriss Berezovskis, ka arī Luks Geņušs un Likā Debargs.

Kopš 2015. gada LNSO augusta beigās Latvijas reģionālajās akustiskajās koncertzālēs rīko mūzikas festivālu ģimenei un draugiem “LNSO vasarnīca".

## Mākslinieciskie vadītāji un galvenie diriģenti
;Mākslinieciskie vadītāji un galvenie diriģenti
* Andris Poga (2013 —)
* Karels Marks Šišons (2009—12)
* Olari Elts (2001—2005)
* Terje Mikelsens (1997—2001)
* Pauls Megi (1990—1994)
* Vasilijs Sinaiskis (1975—1987)
* Leonīds Vīgners (1949—1963, 1966—1974)
* Edgars Tons (1963—1966)
* Dmitrijs Kuļkovs (1945—1949)
* Jānis Mediņš (1928—1944)
* Arvīds Pārups (1926—1928)

;Diriģenti
* Arvīds Pārups (1928—1940)
* Oļģerts Bištēviņš (1934—1944)
* Bruno Skulte (1940—1944)
* Jānis Ivanovs (1944)
* Teodors Vējš (1945—1949)
* Arvīds Jansons (1947—1952)
* Leons Reiters (1958—1976)
* Centis Kriķis (1963—1966)
* Imants Resnis (1987—1993)
* Normunds Šnē (1998—1999)
* Normunds Vaicis (2001—2003)
* Andris Nelsons (2002—2008)
* Guntis Kuzma (2013—2023)
* Jānis Stafeckis (2023 —)

;Galvenie viesdiriģenti
* Tomass Zanderlings (1996—1997)
* Terje Mikelsens (2002—2003)

;Asistentdiriģenti
* Jēkabs Grīnbergs (1956—1958)
* Jānis Zirnis (1980—1984)
* Viesturs Gailis (1998—2001)

;Bērnu izglītojošo koncertu diriģents
* Andris Vecumnieks (2007—)

### Nosaukuma vēsture
* 1926—1938: Rīgas radiofona simfoniskais orķestris
* 1938—1940: Latvijas radiofona simfoniskais orķestris
* 1941—1957: Latvijas PSR Radiokomitejas simfoniskais orķestris
* 1957—1965: Latvijas PSR Valsts radio un televīzijas simfoniskais orķestris
* 1965—1970: Nopelniem bagātais kolektīvs Latvijas PSR Valsts radio un televīzijas simfoniskais orķestris
* 1970—1978: Nopelniem bagātais kolektīvs Latvijas PSR Valsts televīzijas un radio simfoniskais orķestris
* 1978—1986: Nopelniem bagātais kolektīvs Latvijas PSR Valsts simfoniskais orķestris
* 1986—1990: Nopelniem bagātais kolektīvs Latvijas PSR Valsts akadēmiskais simfoniskais orķestris
* 1990—pašlaik: Latvijas Nacionālais simfoniskais orķestris

## Atsauces

## Ārējās saites

*